

**Smiltenes novada pašvaldība**

**DĀVJA OZOLIŅA APES PAMATSKOLA**

Reģ. Nr. 4412903460, Pasta iela 26, Ape, Smiltenes novads, LV-4337,

tālrunis /fakss 64355109, e-pasts apespsk@ape.edu.lv\_

Apē

20.09.2021.

**Izglītojamo mācību sasniegumu vērtēšanas kārtība**

|  |
| --- |
| Izdota saskaņā ar Vispārējās izglītības likuma 10.panta trešās daļas 2.punktu, Ministru kabineta 2018.gada 27.novembra noteikumu Nr.747 “Noteikumi par valsts pamatizglītības standartu un pamatizglītības programmu paraugiem” 15.punktu, Ministru kabineta 2019.gada 3.septembra noteikumu Nr.416 ”Noteikumi par valsts vispārējās vidējās izglītības standartu un izglītības programmu paraugiem” 20.punktu |

**I . Vispārīgie jautājumi**

1. Dāvja Ozoliņa Apes pamatskolas izglītojamo (turpmāk - skolēnu) mācību sasniegumu vērtēšanas kārtība (turpmāk – Kārtība) nosaka Dāvja Ozoliņa Apes pamatskolas (turpmāk – Skola) 1.-9.klašu skolēnu mācību sasniegumu vērtēšanas organizāciju Skolā, nodrošinot skolēnu snieguma vērtēšanas kvalitāti atbilstoši normatīvo aktu prasībām.
2. Skolēnu mācību sasniegumu vērtēšanas pamatprincipus, vērtēšanas veidus, summatīvās vērtēšanas atspoguļojumu līmeņos un ballēs, diagnosticējošās un formatīvās vērtēšanas vietu un iespējas mācību procesā, valsts noteiktos pārbaudes darbus nosaka valsts izglītības standarti, savukārt mācību sasniegumu vērtēšanas formas un metodiskos paņēmienus nosaka mācību priekšmetu programmas.
3. Kārtība nosaka mācību sasniegumu vērtēšanas organizāciju Skolā, vērtējumu paziņošanu un dokumentēšanu, vērtējumu uzlabošanas un apstrīdēšanas iespējas, kā arī skolēnu likumisko pārstāvju (turpmāk – vecāki) informēšanu.
4. Kārtība ir saistoša Skolas skolēniem un pedagogiem.
5. Kārtībā ietvertie termini:
	1. summatīvās vērtēšanas darbs (turpmāk – SVD) – darbs, ko pedagogs savā mācību priekšmetā plāno un organizē temata, vairāku tematu vai temata loģiskās daļas, mācību gada vai izglītības posma beigās. Piedāvātā darba formu (mutiski, rakstiski, praktiski, kombinēti) un metodisko paņēmienu (projekts, pētnieciskais darbs u.tml., vai darbs, kas veidots, izmantojot dažādus metodiskos paņēmienus) konkrētam summatīvajam vērtēšanas darbam izvēlas pedagogs;
	2. diagnosticējošās vērtēšanas darbs - darbs, ko pedagogs savā mācību priekšmetā plāno un organizē, lai noteiktu skolēna mācīšanās vajadzības un plānotu turpmāko mācīšanās procesu;
	3. formatīvās vērtēšanas darbs - darbs, ko pedagogs savā mācību priekšmetā plāno un organizē, lai nodrošinātu skolēnam un pedagogam atgriezenisko saiti par skolēna tā brīža sniegumu pret plānotajiem sasniedzamajiem rezultātiem. Formatīvās vērtēšanas procesā aktīvi iesaistās arī skolēns, lai patstāvīgi vērtētu savu un cita sniegumu.
6. Skolā tiek izmantoti šādi apzīmējumi, kas saistās ar mācību sasniegumu vērtēšanu:
	1. atb – ja skolēns ir atbrīvots no kāda mācību priekšmeta apguves, līdz ar to tiek atbrīvots no konkrēta SVD izpildes;
	2. nv – ja skolēns nav iesniedzis SVD vai darbu nav iespējams novērtēt sekojošu faktoru dēļ – nesalasāms rokraksts, neatļautu palīglīdzekļu izmantošana, cilvēka cieņu aizskarošs teksts vai attēls, vai, ja skolēns nav piedalījies SVD izpildē, vai, ja skolēns nav izpildījis obligāti veicamo darbu.
7. Skolēnu mācību sasniegumu vērtēšanas mērķis – objektīvs un profesionāls skolēna sasniegumu raksturojums, kas sekmē katra skolēna dzīvei nepieciešamo zināšanu un prasmju apguvi un izpratni par mācīšanās panākumiem, kā arī palīdz pedagogiem objektīvi un mērķtiecīgi plānot un īstenot mācīšanas procesu.

**II. Mācību sasniegumu vērtēšanas organizēšana**

1. Mācību gada sākumā vai, uzsākot mācību priekšmeta (kursa) īstenošanu, pedagogs iepazīstina skolēnus ar mācību sasniegumu vērtēšanas veidiem, vērtēšanas darbu skaitu, apjomu, izpildes laiku un gada vērtējuma iegūšanas nosacījumiem. Pedagogs informē skolēnus par SVD, to obligātumu (izņemot 18.punktā noteiktos gadījumus), lai iegūtu gada vērtējumu mācību priekšmetā.
2. Plānojot skolēnu mācību sasniegumu vērtēšanu, pedagogs plāno diagnosticējošās un formatīvās vērtēšanas darbus, par to vai nu iepriekšējā mācību stundā vai mācību stundas sākumā informējot skolēnus, reizē nosaucot konkrētus sasniedzamos rezultātus. Diagnosticējošo vērtēšanu pedagogs izmanto mācību gada sākumā vai pēc nepieciešamības. Formatīvā vērtēšana ir nepārtraukta ikdienas mācību procesa sastāvdaļa, nodrošinot pedagogam un skolēnam atgriezenisko saikni par plānoto sasniedzamo rezultātu sasniegšanu.
3. Plānojot skolēnu mācību sasniegumu vērtēšanu, SVD plāno pedagogs atbilstoši mācību priekšmeta programmas temata(u) sasniedzamajiem rezultātiem un šo SVD plānu (1.pielikums) iesniedz Skolas direktora vietniekam 3 dienas pēc PPS, kā arī veic ierakstu e-klases SVD grafikā. Izmaiņas SVD norises laikos var veikt pedagogs, nepārkāpjot noteikto SVD skaitu dienā. Skolēni par to jāinformē vismaz piecas darba dienas pirms SVD.
4. Pedagogs nodrošina, ka mācību priekšmetā mācību gadā ir vismaz:
	1. četri obligāti veicamie SVD, ja stundu skaits mācību priekšmetā ir viena nedēļā;
	2. pieci obligāti veicamie SVD, ja stundu skaits mācību priekšmetā nedēļā ir 2-3;
	3. seši obligāti veicamie SVD, ja stundu skaits mācību priekšmetā ir četras nedēļā;
	4. septiņi obligāti veicamie SVD, ja stundu skaits mācību priekšmetā nedēļā ir 5 un vairāk.
5. Pedagogs gada vērtējumam mācību priekšmetā izmanto matemātiskā vidējā aprēķinu (noapaļošanu veicot līdz veselam skaitlim), ņemot vērā visus skolēna veiktos SVD vērtējumus.
6. Vienā dienā 1.-4.klašu skolēniem drīkst būt ne vairāk kā viens SVD, bet 5.-9.klašu skolēniem divi SVD.
7. Mācību sasniegumu vērtēšanu izglītojamajiem, kuri apgūst speciālās izglītības programmas ar garīgās attīstības un/vai smagiem garīgās attīstības traucējumiem vai vairākiem smagiem attīstības traucējumiem, nosaka Ministru kabinets.

**III. Mācību sasniegumu vērtējumu paziņošana un dokumentēšana**

1. Summatīvais vērtējums tiek paziņots skolēnam ne ilgāk kā piecu darba dienu laikā pēc SVD veikšanas vai iesniegšanas. Vērtējums tiek ierakstīts e-klasē, izsniedzot skolēnam darbu, uz kura ir fiksēts vērtējums vai paziņots mutiski, pēc pieprasījuma sniedz individuālu skaidrojumu. Pedagogs darba rezultātus analizē, pirms tam izsniedzot skolēniem novērtēto darbu. Pēc darba analīzes pedagogs savāc skolēnu darbus un uzglabā tos līdz nākamā mācību gada sākumam.
2. Summatīvais vērtējums atbilstoši valsts izglītības standartam tiek izteikts apguves līmeņos 1.-3.klasē un 10 ballu skalā 4.-9.klasē. Tas tiek veikts visos pedagogu noteiktajos SVD, kā arī mācību semestra un gada noslēgumā, to fiksējot e-klases žurnālā un skolēna liecībā.
3. Pedagogs SVD laikā e-klases žurnālā vienlaicīgi ieraksta gan skolēna mācību priekšmeta stundas kavējumu ,,n’’, gan obligāti veicamā darba neizpildi ,,nv’’.
4. Skolēnu informēšanai par mācību procesa virzību un attīstību pedagogi izmanto šādus informatīva rakstura apzīmējumus:
	1. diagnosticējošajā un formatīvajā vērtēšanā – aprakstošs vērtējums, izteikts procentos, mutvārdos vai rakstveidā (pēc izpildītā darba uz darba materiāla);
	2. summatīvajā vērtēšanā – apkopojošs vērtējums apguves līmeņos 1.-3.klasē un 10 ballu skalā 4.-9.klasē, kā arī atbilstoši valsts izglītības standartam 1.semestra beigās e-klases žurnālā, kurš ir kā vidējais starpvērtējums par 1.semestrī veiktajiem SVD.
	3. uzdotajos mājas darbos – konstatējošs vērtējums (ieskaitīts, neieskaitīts).

**IV. Vērtējumu uzlabošanas un apstrīdēšanas iespējas, skolēna vecāku informēšana**

1. Skolēnam gada vērtējuma iegūšanai jāiegūst vērtējumi visos SVD. Gada vērtējums šajā gadījumā tiek iegūts, balstoties uz pārējo obligāto darbu vērtējumiem.
2. Skolēns drīkst uzlabot jebkādu iegūto summatīvo vērtējumu mācību priekšmetā vienu reizi, veicot līdzīga satura darbu mēneša laikā pēc atgriešanās Skolā. Kā gala vērtējums par darbu tiek fiksēts augstākais no vērtējumiem.
3. Tiekoties ar vecākiem, pedagogam ir atļauts izmantot tikai tos e-klasē un skolēna darbos izdarītos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem skolēniem, informācija jāsniedz, nenosaucot vārdā citus skolēnus. Pedagogam vajadzības gadījumā ir jāsniedz informācija gan skolēniem, gan vecākiem par konkrēta darba vērtēšanas kritērijiem un iegūto rezultātu.
4. Vecāki ar savu bērnu vērtējumiem var iepazīties e-klasē, skolēna mācību sasniegumu izrakstu no e-klases Skola izsniedz pēc pilngadīga skolēna vai nepilngadīga skolēna vecāka pieprasījuma vienas darba dienas laikā. Pedagogu un vecāku sadarbību skolēnu mācību snieguma pilnveidē nodrošina arī šādas saziņas formas: vecāku informācijas dienas, individuālas sarunas ar klases audzinātāju vai citu pedagogu, vecāku sapulces.
5. Summatīvo vērtējumu var apstrīdēt gan skolēns, gan viņa vecāki triju darba dienu laikā pēc vērtējuma saņemšanas, izsakot rakstiski (ar pamatojumu) pretenziju pedagogam. Ja vērtējums pēc sarunas ar pedagogu netiek mainīts, bet skolēnam vai viņa vecākam pretenzijas par vērtējumu saglabājas, vēl vienas darba dienas laikā skolēns vai vecāki iesniedz rakstisku iesniegumu ar pamatojumu Skolas direktoram. Apstrīdēšanas iemesli var būt šādi:
	1. par vērtējumu konkrētā SVD - ja darbam noteiktie kritēriji nav ievēroti vai, ja SVD iekļautais saturs neatbilst mācīšanās posma (temata, temata daļas u.tml.) sasniedzamajiem rezultātiem;
	2. par gada vērtējumu – ja nav ievērots šīs kārtības 12.punkts.

2021.gada 20.septembris

Direktors:

1.pielikums

Dāvja Ozoliņa Apes pamatskolas pedagoga ……………………… plānotie SVD …. ./…. . mācību gadā*…. . klasē*

|  |  |
| --- | --- |
| Mācību priekšmets: ………………. |  |
| Nr.p.k. | Temats, temata loģiska daļa, mācību gadam, izglītības posmam | Izvēlētais (ie) metodiskais paņēmiens (ni) | Orientējošs datums vai norādīta mēneša nedēļa | Nozīmīgākie sasniedzamie rezultāti (ja darbs plānots temata daļai, mācību gadam, izglītības posmam) |
| 1. |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |
| --- | --- | --- |
| Skolēna vārds, uzvārds | Iepazinos | Paraksts |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*Datums: Pedagogs………………………………………….*